Det var vikaren i front for AC/DC, Axl Rose, der på forhånd havde skabt skepsis blandt bandets fans, da de skulle spille i Aarhus søndag aften.

Men Brian Johnsons afløser var der sådan set ikke noget at udsætte på, selv om han måtte optræde med en brækket fod. Ifølge anmeldere og koncertgængere var han med til at gøre det til en fremragende koncert.

I stedet er det selve afviklingen af koncerten med AC/DC på Ceres Park i Aarhus, der nu møder kritik både blandt anmelderne og de 46.000 koncertgængere.